CELEX: 32020D0789
Language: el
Date: 2020-06-09 00:00:00
Title: Απόφαση (ΕΕ) 2020/789 του Συμβουλίου της 9ης Ιουνίου 2020 για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/3
               
            
         ΑΠΟΦΑΣΗ (ΕΕ) 2020/789 ΤΟΥ ΣΥΜΒΟΥΛΙΟΥ
         της 9ης Ιουνίου 2020
         για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Με την απόφαση 2002/648/ΕΚ (2), το Συμβούλιο ενέκρινε τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (3). Η συμφωνία αυτή υπεγράφη στο Νέο Δελχί στις 23 Νοεμβρίου 2001 και άρχισε να ισχύει στις 14 Οκτωβρίου 2002.Με την απόφαση 2009/501/ΕΚ (4),το Συμβούλιο ενέκρινε τη σύναψη της συμφωνίας για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (5), που ανανέωσε και τροποποίησε ελαφρώς την υπογραφείσα το 2001 συμφωνία. Υπεγράφη στο Νέο Δελχί στις 30 Νοεμβρίου 2007 και ετέθη σε ισχύ στις 17 Μαΐου 2010. Η παρούσα συμφωνία και η συμφωνία του 2001 αναφέρονται από κοινού ως «η συμφωνία».
                  
               
                     (2)
                  
                  
                     Σύμφωνα με το άρθρο 11 στοιχείο β) της συμφωνίας, η συμφωνία συνήφθη για χρονική περίοδο πέντε ετών και μπορεί να ανανεωθεί με κοινή συμφωνία μεταξύ των μερών, κατόπιν αξιολόγησης διενεργηθείσας κατά το τελευταίο έτος της πενταετούς περιόδου.
                  
               
                     (3)
                  
                  
                     Με την απόφαση (ΕΕ) 2015/1788 (6), το Συμβούλιο ενέκρινε την ανανέωση της συμφωνίας για μία πενταετία. Η συμφωνία πρόκειται να λήξει στις 17 Μαΐου 2020.
                  
               
                     (4)
                  
                  
                     Η αξιολόγηση που πραγματοποίησαν οι υπηρεσίες της Επιτροπής καταδεικνύει ότι η συμφωνία αποτελεί σημαντικό πλαίσιο για τη διευκόλυνση της συνεργασίας μεταξύ της Ένωσης και της Ινδίας σε κοινά πεδία προτεραιότητας Επιστήμης & Τεχνολογίας προς αμοιβαίο όφελος των μερών. Ως εκ τούτου, είναι προς το συμφέρον της Ένωσης να ανανεωθεί η συμφωνία για πρόσθετη περίοδο πέντε ετών.
                  
               
                     (5)
                  
                  
                     Αμφότερα τα μέρη επιβεβαίωσαν την πρόθεσή τους να ανανεώσουν τη συμφωνία για πρόσθετη πενταετή περίοδο χωρίς καμία τροποποίηση της συμφωνίας.
                  
               
                     (6)
                  
                  
                     Η ανανέωση της συμφωνίας θα πρέπει, ως εκ τούτου, να εγκριθεί εξ ονόματος της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθροl 1
            Εγκρίνεται εξ ονόματος της Ένωσης η ανανέωση της συμφωνίας για μία ακόμη πενταετία.
         
         
            Άρθρο 2
            Ο πρόεδρος του Συμβουλίου ορίζει το πρόσωπο ή τα πρόσωπα που είναι αρμόδια να κοινοποιήσουν, εξ ονόματος της Ένωσης, στην κυβέρνηση της Δημοκρατίας της Ινδίας την ολοκλήρωση των εσωτερικών διαδικασιών της Ένωσης που είναι αναγκαίες για την ανανέωση της συμφωνίας σύμφωνα με το άρθρο 11 στοιχείο α) της συμφωνίας.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Η έγκριση δόθηκε στις 13 Μαΐου 2020.
         
            (2)  Απόφαση 2002/648/ΕΚ του Συμβουλίου, της 25ης Ιουνίου 2002, για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της ημοκρατίας της Ινδίας (ΕΕ L 213 της 9.8.2002, σ. 29).
         
            (3)  ΕΕ L 213 της 9.8.2002, σ. 30.
         
            (4)  Απόφαση 2009/501/ΕΚ του Συμβουλίου, της 19ης Ιανουαρίου 2009, σχετικά με τη σύναψη συμφωνίας για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (ΕΕ L 171 της 1.7.2009, σ. 17).
         
            (5)  OJ L 171 της 1.7.2009, σ. 19.
         
            (6)  Απόφαση (ΕΕ) 2015/1788 του Συμβουλίου, της 1ης Οκτωβρίου 2015, σχετικά με την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας (ΕΕ L 260 της 7.10.2015, σ. 18).